Kinders - Kleuters: Graffiti Books
'n Trollie vol diere
Illustrator: Ed Eaves
'n Prettige uitstappie na die winkels
Inkopies saam met Mamma? Dis vervelig! Maar by die supermark ontdek Philip onverwags 'n fantastiese wonderwêreld ...
Want hierdie is nie sommer 'n gewone supermark nie - en met 'n hele trollie vol diere op die inkopielys, het Philip hope pret tussen die rakke!
Kinders sal versot wees daarop om nuwe dieremaats te maak in hierdie lawwe, lawaaierige prenteboek.
Illustrator: Estelle Madeddu
Babadierestories: Nag, Hasie
Kom saam met Hasie wanneer sy die eerste keer die holte verlaat en die wêreld aandurf. Sy vind uit sy het alles wat 'n hasie nodig het - lang ore om mee te luister, 'n knoopneusie om mee te snuffel en sterk agterpote vir hardloop, huppel en hop. Hierdie pragtige hardeband slaaptydboek met foto-illustrasies en eenvoudige stories sal kinders in 'n kits droomland toe stuur.
Babadierestories: Nag, Pikkewyntjie
Dis Pikkewyntjie se eerste dag by die kleuterskool. Hy hou net mooi niks daarvan om weg te wees van sy mamma en pappa nie! Maar ná 'n dag saam met die ander pikkewyntjies, besef hy dat dit groot pret is om maatjies te hê. Hierdie pragtige hardeband slaaptydboek met foto-illustrasies en eenvoudige stories sal jou kleinding in 'n kits droomland toe stuur.
Ben gaan skool toe
Ben hou nie van skool toe gaan nie. Die ander kinders is lelik met hom en hy het glad nie maatjies nie! Maar sy mamma vertel hom dat Jesus vir hom lief is. Die volgende dag kondig juffrou aan dat hulle konsert gaan hou! Dalk sal hy uiteindelik kans kry om maats te maak … Zuléka Smit se pragtige storie oor die onsekerheid van skool toe gaan is gebaseer op haar baie jare in die onderwys en ook haar ervarings met haar eie kinders.
Hierdie boek is ideaal vir gebruik in die klaskamer en sal onderwysers help om met hul jong leerders gesprekke te voer oor vriende maak, vrese en boelies. Die storie bevat Christelike temas en waardes, en Johann Strauss se pragtige illustrasies plaas hierdie boek in 'n klas van sy eie.
'n Baie oulike, eenvoudige Afrikaanse rymvertaling! Perfek om kinders te leer lees.
Die appel is bedroef omdat hy maar net 'n appel is en nie kan sien wat die mense doen nie. 'n Koddige haantjie bied aan dat die appel op sy rug sit terwyl hy oor die dakke van die huise vlieg. Dan kan die appel mooi sien wat die mense in die huise doen.
Die Ware wenner boek met CD
Wen is iets, maar verloor is alles. Die klassieke verhaal van die Haas en die Skilpad is herskryf in 'n vars nuwe avontuur met 'n nuwe les! Die vriende, Skillie & Haas, neem deel aan die groot wedloop end it word hulle grootste toets. Die Ware Wenner gee 'n nuwe betekenis aan wat dit beteken om te wen en heg baie waarde aan integriteit en vriendskap. Hierdie storie is nie oor wen of verloor nie, maar oor 'n ware wenner.
Eerste sprokies: Aspoestertjie
Lank gelede was daar 'n pragtige meisie. Sy het in 'n huis saam met haar stiefma en haar twee stiefsusters gebly. Sy moes die huis skoonmaak, en hulle het haar Aspoestertjie genoem. Die prins van hulle land het 'n groot partytjie gehou. Hy wou trou en het al die jong meisies na die dans genooi. "Ai, ek wens ek kan ook na die dans toe gaan," het sy gesug. Hierdie titel is deel van 'n heerlike reeks eenvoudige voorlees-stories.